CELEX: 62013TN0545
Language: lv
Date: 2013-10-08 00:00:00
Title: Lieta T-545/13: Prasība, kas celta 2013. gada 8. oktobrī — Al Matri /Padome

7.12.2013   
            
            
               LV
            
            
               Eiropas Savienības Oficiālais Vēstnesis
            
            
               C 359/18
            
         Prasība, kas celta 2013. gada 8. oktobrī — Al Matri/Padome
   (Lieta T-545/13)
   2013/C 359/35
   Tiesvedības valoda — angļu
   
      Lietas dalībnieki
   
   
      Prasītājs: Fahed Mohamed Sakher Al Matri (Doha, Katara (pārstāvji — M. Lester, Barrister, un G. Martin, Solicitor)
   
      Atbildētāja: Eiropas Savienības Padome
   
      Prasītāja prasījumi:
   
   
               —
            
            
               atcelt Padomes Īstenošanas lēmumu 2013/409/KĀDP (1) un Padomes Īstenošanas regulu (ES) Nr. 735/2013 (2), ciktāl šie tiesību akti ir piemērojami attiecībā uz prasītāju un
            
         
               —
            
            
               piespriest atbildētājai atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītājs izvirza četrus pamatus.
   
               1.
            
            
               Ar pirmo pamatu tiek apgalvots, ka atbildētāja ir pieļāvusi acīmredzamu kļūdu vērtējumā, uzskatot, ka bija izpildīti kritēriji apstrīdēto pasākumu attiecināšanai uz prasītāju.
            
         
               2.
            
            
               Ar otro pamatu tiek apgalvots, ka esot pārkāptas prasītāja tiesības uz aizstāvību un efektīvu tiesas aizsardzību.
            
         
               3.
            
            
               Ar trešo pamatu tiek apgalvots, ka nav sniegts atbilstošs pamatojums.
            
         
               4.
            
            
               Ar ceturto pamatu tiek apgalvots, ka prasītāja tiesībām uz īpašumu un viņa uzņēmējdarbību esot noteikts nepamatots un nesamērīgs ierobežojums.
            
         
      (1)  Padomes 2013. gada 30. jūlija Īstenošanas lēmums 2013/409/KĀDP, ar ko īsteno Padomes Lēmumu 2011/72/KĀDP par ierobežojošiem pasākumiem, kas vērsti pret konkrētām personām un vienībām saistībā ar situāciju Tunisijā (OV 2013 L 204, 52. lpp.).
   
      (2)  Padomes 2013. gada 30. jūlija Īstenošanas regula (ES) Nr. 735/2013, ar ko īsteno Regulu (ES) Nr. 101/2011 par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Tunisijā (OV 2013 L 204, 23. lpp.).